गुवाहाटी :  राज्यो सोरखारनि सोलोंथाइ मन्थ्रि सिद्धार्थ भट्टाचार्यिनि सोलोंथाइ बिफाना राज्योनि गं 10 सोरखारि फरायसालिमाखौ मडेल डिग्रि फरायसालिमा थाखोसिम जौगाखां होबाय । लोगोसे बै सायख' जानाय फोरोंसालिनि थाखाय 1.8 कौटि रां रानना होबाय । रायखांनो गोनां दि गुवाहाटी नोगोरमानि काहिलिपारायाव आसाम राष्ट्रिय उच्छटर शिक्षा ( RUSA ) नि बिबानगिरिजों जानाय जथुमा थुंगेनायाव सोलोंथाइ मन्थ्रि सिद्धार्थ भट्टाचार्यिआ खौरांगिरिनि सिगाङाव फोरमायहरो सोरखारा सोलोंथाइनि मानदान्दाखौ जौगाहोनो गोदान सोलोंथायनि आबहावा सोरजिनायाव गोनांथि होदों । आगोलनि सोरखारफोरा सोलोंथाइनि बिथिङाव जोंनि मावलांनाय खामानि मावफुंनोआरो थि रांथुबिल ( Funds ) रिलिस खालामनो हायाखैमोन । राज्यो सोरखारनि सोलोंथाइ बिफाननि जोहै जौगाखांहोनाय गंजि गोजौ सोलोंथाइ फसंथानफोरा फारियै बेंटल फरायसालिमा , गरेश्वर फरायसालिमा , गसाइगाव फरायसालिमा , हाब्राधाट फरायसालिमा , जेंराइमुख फरायसालिमा , खेरेसधाट फरायसालिमा , मरकंसेलेक फरायसालिमा , नेहरु फरायसालिमा , मध्य कामरुप फरायसालिमा आरो अदालगुरि फरायसालिमा । राज्योआव बाइ पल बिसायख'थिनि मडेल कड अफ कन्डाक फोनांजाबनायनि थाखाय मध्य कामरुप फरायसालिमा सिम फान्ड हरनाय जायासै । बेनि अनगायै गं 9 फोरोंसालिनिसिम मिथिं खुंनानै 1.8 कौटि रां नि चेक गथायनाय जायो । आसामनि सोलोंथाइ बिफाननि बोसोनगिरि ड° मिहिर कान्ति चौधुरि , सोलोंथाइ बिफाननि उफ्रा गाहाइ नेहाथारि मनिन्दार सिं , आसाम राष्ट्रिय उच्छटर शिक्षा ( RUSA ) नि सामलायगिरि ड° दिपक मजुमदारया नुथाथियो । लोगोसे मन्थ्रि बिथाङा RUSA नि गोदानै लुफुंनाय न'खौ बेखेवना होयो ।   
राज्योनि सोलोंथाइ बिफाना गंजि सोलोंसालिखौ दिग्रि फरायसालिमा थाखोसिम जौगाखांहोबाय